Diari Oficial de la Generalitat Valenciana


Sumari del DOGV 7980, del 15-02-2017 (2017/707)

Notificació de la sentència dictada en el procediment de divorci contenciós número 197/2014.
--------------------------------------------------------------------------------------------

### Dades del document

Número de DOGV
:   7980

Data del DOGV
:   15-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/707


Organisme emissor
:   Jutjat de Primera Instància i Instrucció Número 3 de Llíria

Tipus de document
:   Edicte

Notificació de la sentència dictada en el procediment de divorci contenciós número 197/2014. [2017/707]  
Amparo Prieto Trenco, lletrada de l'Administració de justícia del Jutjat de Primera Instància número 3 de Llíria i partit judicial, faig saber que en aquest jutjat a càrrec meu se segueixen actuacions de divorci contenciós 000197/2014 a instàncies de Delicia Martina Eyang Abeso, representada per José Antonio Navas González, contra Juan Miguel Soriano Solves, en què s'ha dictat la sentència que té la part dispositiva que, literalment, és com segueix:  
  
«Estime la demanda formulada pel procurador Carlos Moya Valdemoro, en nom i representació de Delicia Martina Eyang Abeso, contra Juan Miguel Soriano Solves, i decrete la dissolució per divorci del matrimoni contret per ells el dia 21 d'agost de 2003, amb tots els efectes legals que hi siguen inherents, i aprove les mesures següents:  
  
1. Atribuïsc a la mare la guarda i custòdia del menor, sent-ne la pàtria potestat compartida.  
2. Atribuïsc l'ús i gaudi del domicili familiar a l'esposa i a la filla.  
  
3. Règim de comunicació i estades entre pare i filla: el fixe amb caràcter flexible i ampli, a conveniència d'ambdós progenitors, sempre que no interferisca o en pertorbe l'horari i les ocupacions habituals ni les de les persones amb qui conviu i, si no hi ha acord, consistirà en un cap de setmana al mes des del dissabte a les 10.00 hores fins al diumenge a les 19.00 hores, les vacances escolars les gaudirà íntegrament la mare amb la filla; el pare haurà de replegar la filla menor al domicili de la mare.  
4. Establiment de la pensió d'aliments a favor de la filla menor d'edat per l'import de 350 euros mensuals, que serà ingressada en el compte corrent que designe la mare, pagadora de bestreta dins dels cinc primers dies de cada mes i que s'actualitzarà anualment de conformitat amb l'índex de preus de consum, i contribució a mitges pel que fa al pagament de les despeses extraordinàries, i es consideren com a tals la matrícula escolar, llibres i material escolar, activitats extraescolars en les quals hi haja un comú acord entre els progenitors, despeses mèdiques i farmacèutiques no cobertes per la Seguretat Social, i roba i altres equipaments necessaris per al desenvolupament de les activitats extraescolars anteriorment esmentades.  
Tot això sense que pertoque imposar les costes a cap de les parts.  
  
Remeteu un testimoniatge de la sentència al registre civil on conste la inscripció de matrimoni dels subjectes del plet.  
Contra aquesta sentència es pot interposar un recurs d'apel·lació davant l'Audiència Provincial de València dins del termini de 20 dies des que es notifique.  
Així ho pronuncia, mana i firma Marta Marzal Escrivá, magistrada jutgessa del Jutjat de Primera Instància número 3 de Llíria.»  
  
I atés que el demandat, Juan Miguel Soriano Solves, es troba en parador desconegut, expedisc aquest edicte a fi que li valga de notificació de forma deguda.  
  
Llíria, 27 de gener de 2017.- La lletrada de l'Administració de justícia: Amparo Prieto Trenco.